"Sesotho Puo ya Lapeng (HL)/P3 6 DBE/Pudungwane 2017 NSC – Memorandamo KAROLO YA B: DITEMA TSA KGOKAHANO POTSO YA 2 2.1 LENGOLO LA KOPO Sebopeho • Aterese di pedi. Aterese ya mongodi wa lengolo e ngolwa ho tloha mahareng a leqephe ho leba letsohong le letona, e nto latelwa ke letsatsi, kgwedi le selemo; • Aterese ya ya ngollwang e ngolwa ka letsohong le letshehadi. e qala ka maemo a tshebetso a ya ngollwang ebe ho latela aterese ya hae ka botlalo; • Tlasa aterese ho ngolwa tumediso (Monghadi, mofumahadi kapa mofumahatsana); • Tlasa tumediso ho ngolwa mola wa sehlooho – o totobatsang sepheo sa lengolo, e nto ba selelekela; • Mmele – ke moo mohlahlobuwa a ngolang ka dikahare tse totobetseng tsa ho ngolwa ha lengolo lena le itshetlehileng hodima dintlha tsa mmapa wa monahano; • Qetelo ke ya semmuso, mme e ngolwa e le ‘Ka botshepehi, Ka boikokobetso jj; • Ya ngolang o ngola lebitso la hae ka botlalo ka mora qetelo, ebe o a saena. Dikahare: • Mohlahlobuwa a ka hlahisa sepheo sa lengolo e leng ho kopa dithuso tsa dijo le diaparo. • a ka hlalosa seo mokgatlo o ka se etsang ha o ka fumantshwa dithuso tseo. [25] 2.2 PUISANO Sebopeho: • Puisano ke tema e ngolwang ho hlahisa puisano e teng pakeng tsa batho ba babedi kapa ho feta. • Lebitso la sebui le ngolwe ka letsohong le letshehadi la leqephe, le bile le latelwa ke letshwao la kgutlopedi (jk. Karabo:); • Puisano e itshetlehe hodima dintlha tsa mmapa wa monahano. Dikahare: • Mohlahlobuwa a ka hlahisa mabaka a hae a etsang hore Karabo a hane ho ya yunibesithing. • a ka tiisetsa le ho tshepisa motswadi wa hae (Karabo) hore ha a ka fumantshwa monyetla wa ho etsa seo a se labalabelang, a ka ba le bokamoso bo tjhabileng. [25] Difuperweng tsa memorandamo ona di se sebediswe ntle ho tumello Phetla"